b'\n_START_ARTICLE_\nVilniaus Dariaus ir Gir\xc4\x97no aeroklubas\n_START_PARAGRAPH_\nVilniaus Dariaus ir Gir\xc4\x97no aeroklubas \xe2\x80\x93 aeroklubas nuo 1947 m. \xc4\xafsik\xc5\xabr\xc4\x99s Kyvi\xc5\xa1ki\xc5\xb3 aerodrome.\n_START_SECTION_\nIstorija\n_START_PARAGRAPH_\nAeroklubas \xc4\xafkurtas Kyvi\xc5\xa1k\xc4\x97se 1947 m. Lietuvos TSR buvo did\xc5\xbeiausia akrobatinio skraidymo sporto vystymo organizacija Lietuvoje._NEWLINE_Lietuvos Respublikos Nepriklausomyb\xc4\x97s atk\xc5\xabrimo ir \xc4\xaftvirtinimo periodu aeroklubo iniciatyva Kyvi\xc5\xa1ki\xc5\xb3 aerodromas, l\xc4\x97ktuvai ir technika, siekiant \xc5\xa1i\xc4\x85 baz\xc4\x99 geriau panaudoti valstybin\xc4\x97ms reikm\xc4\x97ms, buvo perduoti karin\xc4\x97ms strukt\xc5\xabroms._NEWLINE_1997 m. Vilniaus Dariaus ir Gir\xc4\x97no aeroklubas tapo savaranki\xc5\xa1ka visuomenine organizacija. Pirmieji l\xc4\x97ktuvai klube atsirado tik 2003 m._NEWLINE_Aeroklubo prezidentas Jurgis Kairys. Akrobatinio skraidymo mokytis atvyksta lak\xc5\xabnai i\xc5\xa1 Suomijos, Vokietijos, Estijos, Latvijos, kit\xc5\xb3 u\xc5\xbesienio \xc5\xa1ali\xc5\xb3. Kiekvienais metais Kyvi\xc5\xa1k\xc4\x97se rengiamos akrobatinio skraidymo Advanced kategorijos Lietuvos rinktin\xc4\x97s treniruo\xc4\x8di\xc5\xb3 stovyklos, \xc4\xafvairi\xc5\xb3 kategorij\xc5\xb3 akrobatinio skraidymo var\xc5\xbeybos._NEWLINE_Akrobatinio skraidymo Advanced kategorijos Lietuvos komanda, kuri\xc4\x85 sudaro Vilniaus Dariaus ir Gir\xc4\x97no aeroklubo nariai, reguliariai dalyvauja Pasaulio ir Europos \xc4\x8dempionatuose. Nuo 2011 m. aeroklube veikia vaik\xc5\xb3 sklandymo mokykla._NEWLINE_2011 m. bir\xc5\xbeelio 3 d. Lietuvos Civilin\xc4\x97s aviacijos administracija (CAA) i\xc5\xa1dav\xc4\x97 Vilniaus Dariaus ir Gir\xc4\x97no aeroklubui mokymo \xc4\xafstaigos akreditavimo pa\xc5\xbeym\xc4\x97jim\xc4\x85, kuris suteikia teis\xc4\x99 permokyti aviacijos specialistus skraidyti akrobatiniais l\xc4\x97ktuvais Jak-52 ir kitais atitinkamo tipo akrobatiniais l\xc4\x97ktuvais, suteikiant akrobatinio skraidymo piloto kvalifikacij\xc4\x85. Taip pat Vilniaus Dariaus ir Gir\xc4\x97no aeroklubui suteikta teis\xc4\x97 ruo\xc5\xa1ti akrobatinio skraidymo pilotus-intruktorius.'